যৌতুকের টাকা না দেওয়ায় হত্যা করা হয়েছে খাদিজাকে এমনই অভিযোগ তার পিতা কৃষক বাবুল বেপারী।    খাদিজার পরিববার, এলাকাবাসী ও সদর থানা সূত্রে জানা যায়, মাত্র দু মাস আগে সদর উপজেলার লক্ষীগঞ্জ গ্রামের মোছলেম কাজীর ছেলে  আহাদাত কাজীর সাথে একই গ্রামের কৃষক বাবুল বেপারীর মেয়ে খাদিজা আক্তারের বিয়ে হয়। বিয়ের সময় দু মাসের মধ্যে ৩০ হাজার টাকা যৌতুক দেয়ার কথা স্বীকার করে খাদিজার বাবা। এতে সঠিক সময় ১০ হাজার টাকা দিলেও বাকী ২০ হাজার টাকা না দেওয়ায় শনিবার রাত ১০টার দিকে খাদিজার সাথে তর্ক-বিতর্ক শুরু হয়। এক পর্যায়ে খাদিজার স্বামী-শশুর মিলে তাকে শ্বাসরোধ করে হত্যা করে। পরে সদর হাসপাতালে আনলে কর্ব্যরত ডাক্তার খাদিজাকে মৃত বলে ঘোষণা দেন।    সদর থানা ভারপ্রাপ্ত কর্মকর্তা কায়ুম আলী সরদার বলেন, খবর পেয়ে সদর থানা পুলিশ লাশ ময়না  তদন্তের জন্য মর্গে প্রেরণ করেছে। রাতে খাদিজার স্বামী-শশুরকে সদর হাসপাতালে দেখলেও সকালে তাদেরকে পাওয়া যায়নি। পারিবারিক কলহলের জের ধরে মেয়েটিকে সম্ভাবত মেরে ফেলা হয়েছে। ময়নাতদন্ত রিপোর্টের ভিত্তিতে আইনগত ব্যবস্থা নেওয়া হবে। মেয়ের পিতা বাদী হয়ে থানায় মামলা দায়েরের প্রক্রিয়া চলছে।    নিহত খাদিজার মা রানী বেগম জানান, আমার ম্যাইয়াকে ঘাতক আহাদাত ও তার মা রানু বেগম যৌতুকের জন্য নিষ্ঠুরভাবে হত্যা করেছে। আমরা গরীব হওয়ায় ২০ হাজার টাকা দিতে কয়েকদিন দেরি হয়েছে। তার কারণে খাদিজাকে গলায় ফাস দিয়ে ম্যাইরা ওরা সবাই  পলাইয়া গেছে। আমি এই হত্যাকান্ডের বিচার চাই।